മരംമുറി വിവാദം: ബിജെപി ദേശീയപാത ഉപരോധിച്ചു കൊട്ടാരക്കര: മരം മുറി വിവാദത്തില് നഗരസഭാ ചെയര്മാന് രാജി വെക്കണമെന്നാവശ്യപ്പെട്ട് നഗരസഭക്ക് മുന്നില് ബിജെപി ദേശീയ പാത ഉപരോധിച്ചു. മരംമുറി വിവാദത്തില് നഗരസഭ ചെയര്മാന് എ. ഷാജുവിനെതിരെ ജാമ്യമില്ല വകുപ്പ് ചുമത്തി കേസെടുത്തിട്ടും അറസ്റ്റ് ചെയ്യാത്തതില് പ്രതിഷേധിച്ചുമായിരുന്നു ബിജെപി യുവമോര്ച്ച പ്രവര്ത്തകര് ദേശീയപാത ഉപരോധിച്ചത്. പോലീസ് എത്തി പ്രവര്ത്തകര അറസ്റ്റ് ചെയ്തു നീക്കി. ബിജെപി നഗരസഭ പ്രസിഡന്റ് അനീഷ് കിഴക്കേക്കര, യുവമോര്ച്ച മണ്ഡലം പ്രസിഡന്റ് രാജേഷ് കുരുക്ഷേത്ര, അജിത് ചാലൂക്കോണം, രാജീവ് കേളമത്ത്, സുരേഷ് അമ്ബലപ്പുറം, ദീപു പടിഞ്ഞാറ്റിന്കര, രാജേഷ് ബാബു, വിജില്, കണ്ണന് എന്നിവര് നേതൃത്വം നല്കി.